EkBass/fiwiki-20250220-pages-articles huggingface dataset:
Lana Jurčević

Lana Jurčević (s. 7. marraskuuta 1984 Zagreb) on kroatialainen laulaja. Hänen debyyttialbuminsa Lana ilmestyi vuonna 2002. Hän on työskennellyt muun muassa Milana Vlaovićin, Nikša Bratošin, Ante Pecotićin, Muc Softićin ja Severinan kanssa. Jurčevićin kappale ”Ovo nije istina” voitti 24sata-palkinnon Kroatian radiofestivaaleilla (Hrvatski Radijski Festival) vuonna 2005. == Diskografia == * Lana (2002) * 1 Razlog (2006) * Volim biti zaljubljena (2008) * Pobjede i porazi (2012) * Tabu (2017) == Aiheesta muualla == * Viralliset kotisivut Luokka:Kroatialaiset laulajat Luokka:Vuonna 1984 syntyneet Luokka:Elävät henkilöt
Ensikoti

Ensikoti on paikka, jossa tuetaan vaikeuksissa olevia perheitä vanhemmuudessa ja elämänhallinnassa. Muun muassa yksinhuoltajaäidit voivat tulla ensikotiin odotusaikana tai pienen vauvan kanssa. Myös isä voi asua ensikodissa. Asumisaika sovitaan perheen tarpeiden mukaan. Ensikodissa tuetaan vauvan ja vanhempien varhaista vuorovaikutusta, hyvää suhdetta ja opetellaan arkielämästä ja vauvanhoidosta selviytymistä käytännössä. Ensikotien perustaja ja varsinainen uranuurtaja oli talousneuvos Miina Sillanpää, joka toimi nykyisessä Helsingin ensikoti ry:ssä. Hänen johdollaan Suomen sosialidemokraattinen työläisnaisliitto perusti ensimmäisen Ensi Kodin Helsinkiin 1940. Ensimmäinen Ensi-Koti valmistui Helsingin Vallilaan vuonna 1942. Sen suunnittelijana toimi arkkitehti Elna Kiljander. == Ensikotitoiminta Suomessa == Suomeen perustettiin "Naisten suojakotien liitto", myöhemmin "Ensi- ja Turvakotien liitto" vuonna 1945. Sen ensimmäisiä tehtäviä oli ensikotitoiminta aikakauden termeillä ilmaistuna "au-äitien auttaminen", ts. avioliiton ulkopuolella syntyneiden lasten ja heidän äitiensä aseman turvaaminen. Myöhemmin mukaan tuli myös turvakotitoiminta parisuhteissaan väkivaltaa kokeneille, ensin tosin lähinnä naisille. Nykymääritelmän mukaan "auttaa vaikeissa ja turvattomissa oloissa eläviä lapsia ja perheitä ja tehdä perheväkivaltaa ehkäisevää työtä". http://www.ensijaturvakotienliitto.fi/ Suomessa ensikoteja on Helsingissä, Jyväskylässä, Kokkolassa, Lahdessa, Oulussa, Raahessa, Rovaniemellä, Tampereella, Turussa ja Vaasassa. https://ensijaturvakotienliitto- fi.directo.fi/tyomuodot/ensikodit-ja-muu-vauvaperhetyo/ensikodit/ Päihdeongelmaisten äitien hoitoon erikoistuneita ensikoteja on näiden lisäksi Helsingissä, Espoossa, Turussa, Kuopiossa, Rovaniemellä ja Kokkolassa. === Päihdeongelmien hoitoon erikoistuneet ensikodit === Viime vuosina perinteisen "au-äitien" ensikotitoiminnan tarve on vähentynyt yleisen sosiaaliturvajärjestelmän ja kulttuurin muuttuessa. Kuitenkin samaan aikaan muun muassa päihteitä käyttävien äitien ja raskaana olevien naisten osuus on koko ajan lisääntymässä. Voimavaroja onkin siirretty kasvavassa määrin tähän suuntaan. Myös erityyppisten vauvaperhetyön ja avopalvelujen erimuotoiset yhdistelmät joissa on ensikotitoiminnan kaltaisia interventiojaksoja ovat osin yleistyneet. Ensi- ja turvakotien liiton jäsenyhdistykset ylläpitävät kuutta päihdeongelmiin erikoistunutta ensikotia, jotka sijaitsevat Helsingissä, Espoossa, Turussa, Kuopiossa, Rovaniemellä ja Kokkolassa. === Ensikotien avo- ja tukipalvelut === Avo- ja tukipalveluja voivat olla muun muassa avo- ja laitoksessa tapahtuva palvelu vauva- ja lapsiperheille, joilla on vaikeahoitoinen vauva tai vakavia vanhemmuuden puutteita, baby blues tai synnytyksen jälkeisen masennuksen aikainen jakso ensikodissa vaikeahoitoisen vauvan tai vanhempien uupumuksen takia sekä ensikotijakso äidille, isälle ja vauvalle päihdeongelmien, mielenterveysongelmien, riittämättömien vanhemmuustaitojen tai varhaisen vuorovaikutuksen ongelmien takia. == Katso myös == *Neuvola *Lastensuojelu ==Lähteet== == Aiheesta muualla == * Ensi- ja turvakotien liiton kotisivu Luokka:Perhepolitiikka
Ahlfors

Ahlfors on muun muassa seuraavien suomalaisten henkilöiden sukunimi: * Anselm Ahlfors (1897–1974), painija, olympiamitalisti * Axel Ahlfors (1874–1961), Teknillisen korkeakoulun professori * Bengt Ahlfors (s. 1937), teatteriohjaaja, kirjailija * Bo Ahlfors (1933–1999), toimittaja ja tietokirjailija * Fanny Ahlfors (1884–1947), kansanedustaja * Lars Ahlfors (1907–1996), matemaatikko, Helsingin yliopiston professori * Otto Ahlfors (s. 1994), pikajuoksija * Ulf Göran Ahlfors (1932–2017), psykiatri ja professori. ==Muita== * Staava Haavelinna, oik. Gustava Ahlfors (1866–1953), näyttelijä * Emil Perttilä, ent. Ahlfors (1875–1933), kirjailija ja poliitikko.
BMD-sarja

BMD-sarja on neuvostoliittolaisten rynnäkköpanssarivaunujen sarja, joka on modifioitu BMP-1- ja BMP-2-vaunuista siten, että niistä on tehty ilmakuljetteisia. Käytännössä tämä tarkoittaa sitä, että niitä on helpompi kuljettaa ilmateitse, kuin edeltäjiänsä. BMP-sarjan ominaisuuksia on karsittu näissä huomattavasti ja tämä näkyy BMD-vaunujen sekä massassa että aseistuksessa. BMD-sarjaan kuuluu kolme perusmallia, jotka ovat BMD-1, BMD-2 ja BMD-3. Nimestään huolimatta BMD-3 muistuttaa ominaisuuksiltaan enemmän BMP-2:sta kuin BMP-3:sta. Suurin ero BMD-sarjan vaunujen välillä on näiden aseistus, joka on BMD-1:ssä 73 mm psv-kanuuna ja BMD-3:ssa 30 mm automaattikanuuna. Myös pst-ohjuksen laukaisin on modernisoitu aina version mukaan. Luokka:Neuvostoliittolaiset rynnäkköpanssarivaunut
Lauri Ahlgrén

Lauri Kalevi Ahlgrén (4. syyskuuta 1929 Karkku – 23. heinäkuuta 2021 ) oli suomalainen taidegraafikko, taidemaalari ja taidealan järjestövaikuttaja. Hän on tunnetuimpia informalismin edustajia Suomessa.Lauri Ahlgrén (1929-) Oravien aarteita Jyväskylän taidemuseo Ahlgrénin värikkäät abstraktit litografiat muodostuvat selvärajaisista alueista ja liittyvät muotokieleltään sarjakuvamaailmaan. Ahlgrén toimi Taide-lehden päätoimittajana 1960-luvun lopulla ja osan 1970-luvusta. Hän oli taiteilijaprofessori vuosina 1980–1985. Ahlgrénille myönnettiin Pro Finlandia -mitali vuonna 1969 ja professorin arvonimi vuonna 1997. Ahlgrén menehtyi pitkäaikaiseen sairauteen 91-vuotiaana vuonna 2021. == Julkisia teoksia== Lauri Alhgrénin suunnittelemia jukisia teoksia ovat seuraavat: * lasimaalaus 1997, Tikkakosken kirkko * lasimosaiikki 1997, Vaasan hautausmaan pieni kappeli * lasimaalaus 1992, Sysmän Otamon siunauskappeli * lasimaalaus 1991, Savonlinnan tuomiokirkko * lasimaalaus 1990, Joutsenon kirkko * lasimaalaus 1989, Kiukaisten kirkko * seinämaalaus 1988, Aamulehti, Tampere * lasimaalaus 1987, Kemin kirkko * lasimaalaus 1987, Siilinjärven Toivala-Vuorela seurakuntakeskus * lasimaalaus 1983, Asikkalan kirkko * seinämaalaus 1983, Kainuun Keskusammattikoulu * lasimaalaus 1981, Keravan kirkko * seinämaalaus 1979, Järvenpään posti * lasimaalaus 1977, Oulun tuomiokirkko * seinämaalaus 1970, Hyvinkään vanhainkoti * seinämaalaus 1966, The Finnish School, Jerusalem * seinämaalaus 1963, Kuopion kaupunginteatteri: seinämaalaus 1960, Heinolan seminaari * alttarimaalaus 1959, Karkun rukoushuone == Lähteet == == Aiheesta muualla == * Luokka:Suomalaiset taidemaalarit Luokka:Pro Finlandia -palkitut Luokka:Vuonna 1929 syntyneet Luokka:Vuonna 2021 kuolleet Luokka:Suomalaiset professorin arvonimen saaneet
Ahtisaarna

Ahtisaarna oli luterilaisessa kirkossa pääsiäistä edeltävän ajan saarna, jonka aiheena on jokin jakso Jeesuksen kärsimyshistoriasta. Ahti on lähtöisin latinan kielen sanasta actus, joka tarkoittaa näytöstä tai osaa (vrt. eng. "act"). Keskiajalla se tarkoitti ennen kaikkea kärsimysnäytelmien osaa. Keskiaikaisten kärsimysnäytelmien sijaan luterilaisissa kirkoissa alettiin koota eri evankeliumeista yhtenäistä esitystä Jeesuksen kärsimyksestä. Se jaettiin kuuteen näytökseen eli ahtiin, joista pidettiin ahtisaarnat. Nykyisessä Suomen evankelis-luterilaisen kirkon kirkkokäsikirjassa ahtitekstejä ei enää ole, mutta niitä voidaan käyttää edelleen hiljaisen viikon eli piinaviikon jumalanpalveluksissa. Luterilaisessa kirkossa on jälleen alettu järjestää pääsiäisen edellä kärsimysnäytelmiä Jeesuksen kärsimyshistoriasta sekä pitää ristintien rukoushetkiä. == Ahdit == Kärsimyshistoria alkaa palmusunnuntaina kertomuksella, jossa Jeesus saapuu aasilla viettämään juutalaista pääsiäisjuhlaa Jerusalemiin. Tästä seuraava kärsimyshistorian kuvaus on perinteisesti jaettu kuuteen jaksoon eli ahtiin. Nämä jaksot ovat: * Ensimmäinen ahti: ehtoollisen asettaminen (kiirastorstain aihe) * Toinen ahti: Jeesus rukoilee Getsemanessa, vangitseminen ja Pietari kieltää Jeesuksen (maanantain aihe). * Kolmas ahti: Jeesusta tutkitaan neuvoston, Pilatuksen ja Herodes Antipaksen edessä (tiistain aihe). * Neljäs ahti: Jeesuksen tuomitseminen ja vieminen Golgatalle (keskiviikon aihe). * Viides ahti: kuolema ristillä (pitkäperjantain aihe). * Kuudes ahti: hautaaminen (samoin pitkäperjantain aihe). == Lähteet == Luokka:Luterilaiset kirkot Luokka:Kristuksen kärsimyshistoria Luokka:Jumalanpalvelukset
Liitäminen

Liitäminen on lentämistä käyttämättä omaa voimanlähdettä. Esimerkiksi liidokki voi lentää pitkiäkin matkoja. Lentolaitteen liitäessä tyynessä säässä, sen korkeus pienenee tasaisesti. Laitteen voi ajatella muuttavan potentiaalienergiaansa liike-energiaksi. Liitosuhde kertoo liitomatkan ja korkeudenmenetyksen välisen suhteen. Esimerkiksi nykyaikaisilla purjekoneilla liitosuhde tavallisesti on 40–50 (kilometrin korkeudesta liitomatka 40–50 km). Riippuliitimien ja varjoliitimien liitosuhteet ovat taas huomattavasti pienempiä, riippuliitimillä noin 15-20 ja varjoliitimillä noin 10. == Katso myös == * Riippuliidin * Varjoliito * Purjelento Luokka:Ilmailu
Trine Angelsen

Trine Angelsen (s. 1965) on norjalainen romaanikirjailija, joka on tullut tunnetuksi 30-osaisesta kirjasarjasta Havets Datter. Hän on kirjoittanut myös romaanisarjan nimeltään Thea. Se sijoittuu Lofooteille 1900-luvun alkuun.Kirjoja on myyty miljoonia kappaleita. Norjan yleisradio NRK luokitteli ne kioskikirjallisuudeksi. == Lähteet == == Aiheesta muualla == * Trine Angelsenin kotisivut Luokka:Norjalaiset kirjailijat Luokka:Vuonna 1965 syntyneet Luokka:Elävät henkilöt
Bionix 25 IFV

Bionix 25 on singaporelainen rynnäkköpanssarivaunu, jonka on kehittänyt Singapore Technologies Kinetics vastaamaan Singaporen panssarijalkaväen tarpeita. Singaporen armeija otti vaunun viralliseen käyttöön vuonna 1997, kun ensimmäiset sarjatuotannossa valmistetut panssarivaunut valmistuivat. == Muunnokset == * Bionix II * Bionix 40/50 == Aiheesta muualla == * Military Today * Army Technology Luokka:Singaporelaiset rynnäkköpanssarivaunut
Monk (televisiosarja)

Monk on yhdysvaltalainen komediallinen poliisisarja, jota esitettiin vuosina 2002–2009. Yhdysvalloissa sarja on voittanut lukuisia Emmy-, Screen Actors Guild Awards- ja Golden Globe -palkintoja. Monkin on luonut Andy Breckman ja David Hoberman. Sarjaa tuotettiin yhteensä kahdeksan tuotantokautta ja sitä esitti Yhdysvalloissa USA Network. Sarjan kaksiosaisen päätösjakson viimeinen osa ”Mr. Monk and the End – Part II” esitettiin Yhdysvalloissa 4. joulukuuta 2009. Suomessa sarjaa esittivät aluksi Yle TV1 ja Canal+ vuodesta 2004 alkaen. TV5 aloitti sarjan esittämisen 21. joulukuuta 2013, ja MTV3 ensimmäisestä tuotantokaudesta alkaen 26. toukokuuta 2014. == Juoni == Sarjan päähenkilö on entinen poliisi Adrian Monk (Tony Shalhoub), joka kärsii monenlaisista fobioista ja pakko-oireisesta häiriöstä. Hän ratkoo rikoksia apunaan uskomaton päättelykykynsä ja taito havaita pienetkin yksityiskohdat. Monkin vaimon murha tapahtui ennen sarjan alkua, mutta tapaus ratkaistaan vasta viimeisessä jaksossa. Monkin pakko-oireilu pahentui merkittävästi hänen vaimonsa kuoleman jälkeen, eikä hänestä ollut enää toimimaan poliisina. Monk sai avukseen perushoitaja Sharona Flemingin (Bitty Schram). Sharonan avulla Monk kykeni jälleen auttamaan poliisia, toimien tutkintaa avustavana konsulttina San Franciscon poliisilaitokselle. Sharonan mentyä uudelleen naimisiin ja muutettua New Jerseyyn Monk sai uuden apulaisen Natalie Teegeristä (Traylor Howard), jolla on 15-vuotias tytär, Julie (Emmy Clarke). Natalien mies ja Julien isä on kuollut tapaturmaisesti. Muita keskeisiä henkilöitä sarjassa ovat poliisipäällikkö Leland Stottlemeyer (Ted Levine) sekä luutnantti Randy Disher (Jason Gray-Stanford), jotka pyytävät usein Monkin apua hankalien tapausten selvittämiseksi. Sympaattinen psykiatri Charles Kroger (Stanley Kamel) auttaa vuorostaan Monkia käymään ongelmiaan läpi, jotta hän voisi jälleen palata työpaikalleen ja toimia virallisesti poliisina. Tohtori Krogerin kuoltua sydänkohtaukseen Monkin uudeksi psykiatriksi tuli tohtori Neven Bell (Héctor Elizondo). == Little Monk == Kahdeksannen tuotantokauden jälkeen USA Network tilasi kymmenen uutta jaksoa, jotka keskittyvät Monkin veljen nuoruuteen. Ensimmäinen osa esitettiin Yhdysvalloissa 21. elokuuta 2009. Aaron Linker esitti nuorta Monkia, Chris Lizardi nuorta Ambrosea ja Bella Thorne heidän luokkakaveria Wendya. Little Monk -sarjan ohjasi Randall Zisk ja sen käsikirjoittivat Hy Conrad, Andy Breckman, Kevin Albright ja Justin Brenneman. Jaksot on saatavilla vain Best of Monk -DVD-kokoelmalla. == Lähteet == == Aiheesta muualla == * Sarjan viralliset kotisivut * * Luokka:2000-vuosikymmenen yhdysvaltalaiset draamakomediasarjat Luokka:2000-vuosikymmenen yhdysvaltalaiset rikossarjat Luokka:SAG-palkitut televisiosarjat Luokka:Seulonnan keskeiset artikkelit Luokka:USA Networkin televisio-ohjelmat
Dardo

Dardo on italialainen rynnäkköpanssarivaunu, joka tunnetaan myös nimellä VCC-80. Dardoa valmistaa italialainen OTO Melara Italian armeijan tarpeisiin. Ensimmäiset 200 Dardoa Italian armeija tilasi vuoden 1999 loppupuolella. Erikoista vaunussa on sen kokonaan alumiinipanssarista tehty torni. == Tekniset tiedot == Miehistö *2+7 Aseistus *25 mm automaattikanuuna *7,62 mm konekivääri *2 kpl TOW-laukaisinta *2 kpl kolmen savunheittimen patteria Mitat *Pituus: 6,705 m *Leveys: 3,00 m *Korkeus: 2,64 m *Maavara: 0,40 m Taistelumassa *23 000 kg Nopeus *70 km/h tiellä Toimintamatka *500 km tiellä Panssarointi *Ei tiedossa Luokka:Italialaiset rynnäkköpanssarivaunut
Paavo Pyhtilä

Paavo Aukusti Pyhtilä (27. helmikuuta 1927 Pattijoki – 5. tammikuuta 2019 Raahe) oli suomalainen taidemaalari. Hän oli taidemaalariliiton ja Kuvataiteilijaseniorit ry:n jäsen ja opiskellut muun muassa Raimo Heinon johdolla. Pyhtilän näyttelydebyytti oli Oulussa vuonna 1953. Hän siirtyi vapaaksi taiteilijaksi vuonna 1968. Raahe-seura valitsi Paavo Pyhtilän vuoden 2007 Raahen Pekaksi tunnustuksena pitkäaikaisesta kuvataiteen ja sen kulttuurin edistämisestä Raahessa. Pyhtilän tuotanto käsittää pääasiassa öljyvärimaalauksia, mutta myös piirroksia ja veistoksia. Ihmishahmot, toisiinsa sulautuvat maiseman elementit, pelkistetty symboliikka ja hiljaiset tilat ja maisemat ovat tyypillistä hänen töissään. Pyhtilän väripaletti koostuu usein pehmeistä pastellisävyistä. Hänen tyyliä on luonnehdittu jossain määrin surrealistiseksi. Pyhtilän tuotannossa on havaittavissa selkeitä kausia, kuten 1980- ja 1990-lukujen ”kasvottomien kausi”, jolloin hän maalasi paljon kasvottomia pelkistettyjä ihmisfiguureja. Pyhtilä piti kesällä 2007 kotikaupungissaan Raahessa 80-vuotisjuhlanäyttelyn, jossa oli esillä pääasiassa tuoretta, ikääntymisen problematiikkaa käsittelevää tuotantoa. Hänen töitään on ollut esillä myös muun muassa Pariisissa vuosina 1983–1984. Näyttelyssä vuonna 2005 Tartossa oli esillä kuvanlukijalla toteutettuja abstrakteja kollaaseja. Pyhtilä kutsuu tekniikkaa skanonmontaasiksi. Pyhtilä on osallistunut Suomen Taiteilijain näyttelyihin 1970-luvulla ja Kuvataiteilijaseniorien näyttelyihin. == Lähteet == == Aiheesta muualla == *Paavo Pyhtilä Kuvataiteilijamatrikkelissa *Pyhtilä, Pertti: Itse oppinut taiteilija : tapaustutkimus: Paavo Pyhtilä, 80 v., pro gradu -tutkielma, Jyväskylän yliopisto, 2008 Luokka:Suomalaiset taidemaalarit Luokka:Vuonna 1927 syntyneet Luokka:Vuonna 2019 kuolleet
Meiji-kausi

Meiji-kausi oli noin 45 vuoden kausi Japanin historiassa, jolloin keisari Meiji oli vallassa, eli vuodesta 1868 vuoteen 1912. Meiji-kausi alkoi Meiji- restauraatiolla, jonka myötä keisari otti vallan shōguneilta takaisin itselleen ja lakkautti feodaalijärjestelmän. Meiji-kauden aikana Japani alkoi modernisoitua ja nousi suurvallaksi.Meiji Period (1868 - 1912) Japan Guide Keisari Meijin kuoltua vuonna 1912 valtaistuimelle nousi keisari Taishō, jonka valtakautta kutsutaan Taishō-kaudeksi. == Meiji-restauraatio ja keisari Meiji == Helmikuun kolmantena päivänä 1867 viisitoistavuotias Mutsuhito nousi isänsä keisari Komein seuraajaksi valtaistuimelle, ja Meiji-kausi, ”valaistuneen hallitsemisen kausi” julistettiin alkaneeksi. Meiji-restauraatio vuonna 1868 teki lopun 265 vuotta jatkuneesta feodaalivallasta Tokugawa-shōgunaatin alla. Ensimmäinen uudistus oli perustuslakiin rinnastuva viiden pykälän julistus vuonna 1868. Sen tarkoitus oli vakuuttaa kansalle uuden hallinnon hyviä aikeita, kohottaa moraalia ja hakea taloudellista tukea uudelle hallitukselle. Julistuksen viisi pykälää olivat # kansalliskokouksen perustaminen # kaikkien yhteiskuntaluokkien osallistuminen valtion asioiden hoitoon # valinnanvapaus ammatillisissa ja sosiaalisissa asioissa (esimerkiksi oikeus luokkien välisiin avioliittoihin) # ”pahojen perinnäistapojen” korvaaminen ”oikeudenmukaisilla luonnonlaeilla” # kansainvälisen tietämyksen etsiminen keisarivallan lujittamiseksi Viiden pykälän julistuksen seuraus käytännössä oli shōgunin vallan romuttuminen ja askel kohti demokraattisempaa hallintoa. Julistuksen hengen toteuttamiseksi kirjoitettiin yksitoistakohtainen perustuslaki. == Ulkomaansuhteet == Torjuttuaan Kiinan Koreassa Kiinan–Japanin sodassa (1894–1895) Japani nousi kansainvälisesti merkittäväksi suurvallaksi ja voitti Venäjän Mantšuriassa Venäjän–Japanin sodassa 1904–1905. Meiji-kaudella Japani solmi vuonna 1902 Yhdistyneen kuningaskunnan kanssa sotilasliiton, jonka takia se liittyi ensimmäisessä maailmansodassa Liittoutuneiden puolelle. == Katso myös == * Japanin teollistuminen toisen teollisen vallankumouksen aikana == Kuvia == Tiedosto:Black and white portrait of emperor Meiji of Japan.jpg|Keisari Meiji Tiedosto:Kenpohapu-chikanobu.jpg|Puupiirros Meiji- perustuslain promulgaatiosta Tiedosto:MikadoWithFrenchMission.jpg|Japanin keisari ottaa vastaan Ranskan toisen sotilasoperaation Japanissa == Lähteet == == Aiheesta muualla == Luokka:Japanin aikakaudet Luokka:Seulonnan keskeiset artikkelit
Ensi- ja turvakotien liitto

Ensi- ja turvakotien liitto (, ) on suomalainen valtakunnallinen lastensuojelujärjestö, jonka tarkoituksena on tukea vaikeissa ja turvattomissa oloissa eläviä lapsia ja perheitä sekä ehkäistä perhe- ja lähisuhdeväkivaltaa. Liiton toimisto sijaitsee Helsingissä. ==Historiaa == Suomeen perustettiin Naisten suojakotien liitto, myöhemmin "Ensi- ja Turvakotien liitto" talousneuvos Miina Sillanpään aloitteesta vuonna 1945. Sen ensimmäisiä tehtäviä oli Ensikotitoiminta aikakauden termeillä ilmaistuna "AU-äitien auttaminen", toisin sanoen avioliiton ulkopuolella syntyneiden lasten ja heidän äitiensä aseman turvaaminen. Myöhemmin ensikotitoiminnan tarpeen vähentyessä mukaan tuli myös turvakotitoiminta parisuhdeväkivaltaa kokeneille, ensin tosin lähinnä naisille. Vuodesta 2006 lähtien liitto on kannanotoissaan korostanut, että myös miehet ovat tervetulleita turvakoteihin kokiessaan lastensa kanssa perheväkivaltaa puolisonsa taholta. ==Organisaatio ja toiminta== Ensi- ja turvakotien liitto toimii 31 jäsenyhdistyksensä keskusjärjestönä. Jäsenyhdistykset ylläpitävät kymmentä ensikotia, kuutta päihdeongelmiin erikoistunutta ensikotia ja 12 turvakotia. Osa yhdistyksistä keskittyy toiminnassaan avopalveluihin. Liiton puheenjohtajana toimii Tarja Filatov. Palveluita käyttää vuosittain yli 10 000 henkilöä, joista 4 000 on lapsia. Ensi- ja turvakotien liiton rahoituksesta noin 70 prosenttia tulee Sosiaali- ja terveysjärjestöjen avustuskeskuksen avustuksista ja 12 prosenttia Lasten Päivän Säätiöltä. Lisäksi liitto kerää jäsenmaksuja jäsenyhdistyksiltään. Kansainvälisiä yhteistyöhankkeita rahoitetaan Suomen ulkoministeriön avustuksilla. Ensi- ja turvakotien liitto on SOSTEn jäsenjärjestö. ==Lähteet== == Aiheesta muualla == * Ensi- ja turvakotien liitto ry:n kotisivu Luokka:Suomalaiset lastensuojelujärjestöt
Wide Awake Bored

Wide Awake Bored on Treble Chargerin neljäs albumi, joka julkaistiin 24. huhtikuuta 2001. "Brand New Low," "American Psycho," ja "Business" kappaleilla on omat musiikkivideonsa ja lisäksi "Brand New Low" soi NHL 2002 pelissä. ==Jäsenet== #"Brand New Low" - 3:53 #"American Psycho" - 3:23 #"Business" - 3:26 #"Cheat Away" - 3:47 #"Funny" - 4:13 #"Favorite Worst Enemy" - 4:04 #"More's The Pity" - 3:55 #"I Don't Know" - 3:54 #"Wear Me Down" - 3:04 #"Another Dollar" - 3:01 #"Just What They Told Me" - 3:54 Luokka:Treble Chargerin albumit Luokka:Vuoden 2001 albumit
Pbv 302

Pbv 302 (Pansarbandvagn 302) on ruotsalainen rynnäkköpanssarivaunu, jonka on valmistanut ruotsalainen Hägglunds Vehicle (aik. Hägglund & Söner) vastaamaan Ruotsin armeijan tarpeita. Ensimmäinen prototyyppi valmistui vuonna 1962 ja vaunu oli tuotannossa vuodesta 1965 vuoteen 1971. Vaunulla on uintikyky eli se on amfibiovaunu. == Tekniset tiedot == Miehistö *2+10 Aseistus *20 mm konetykki *2 valaisuraketinheitintä (Lyran) *6 savunheitintä yhdessä patterissa Mitat *Pituus: 5,35 m *Leveys: 2,86 m *Korkeus 1,9 m *Maavara: 0,4 m Taistelumassa *13500 kg Nopeus *Tiellä 66 km/h *Vedessä 8 km/h Toimintamatka *300 km tiellä Panssarointi *Ei tiedossa Luokka:Ruotsalaiset rynnäkköpanssarivaunut
César Ferioli

César Ferioli (s. 22. heinäkuuta 1959 Espanja) on Disneyn Mikki Hiiri -sarjakuvien piirtäjä, joka tunnetaan paremmin taiteilijanimellä Ferioli. Nykyään hän piirtää paljon myös Aku Ankkaa. Ferioli ollut hyvä piirtäjä aina ja päätyi töihin sarjakuvastudiolle vuonna 1978 etsittyään töitä rahoittaakseen biologian opintonsa, mutta pian opinnot saivat jäädä kun työ vei mukanaan.Timo Ronkainen: Ankantekijät - Cèsar Ferioli. Aku Ankka 45/2005. Oppinsa Ferioli on saanut studiolla työskenneltyään vuosien varrella monien muiden taiteilijoiden kanssa. Sarjakuvia valmistui hollantilaiseen Donald Duckiin, ranskalaiseen Le Journal de Mickeyyn ja italialaiseen Topolinoon. 1980-luvun puolivälissä Ferioli oli töissä Bargada-sarjakuvastudiolla Espanjassa. Italialaisiin ja ranskalaisiin lehtiin tehdyt sarjakuvat herättivät Egmontin huomion ja vuodesta 1989 Ferioli on piirtänyt vain kyseiselle kustantamolle. Feriolin jälki on tuttua enimmäkseen Aku Ankka -lehdestä, mutta hänen tarinoitaan on julkaistu myös esimerkiksi Aku Ankan taskukirjoissa. Aiemmin Egmontilla oli piirretty Mikki Hiiri -sarjoja Paul Murryn 1960-lukulaisella tyylillä, mutta 1990-luvun puolivälissä haluttiin Hiiri-sarjojen tyyliä vaihtaa ja silloin Ferioli oli sopivasti käytettävissä mukana vaihtamassa tyyliä tuoreemmaksi. Vapaa-ajalla Ferioli mieluiten pelaa koripalloa tai viettää aikaa lastensa kanssa. == Lähteet == == Aiheesta muualla == * Feriolin haastattelu Luokka:Disneyn sarjakuvien tekijät Luokka:Espanjalaiset sarjakuvantekijät Luokka:Vuonna 1959 syntyneet Luokka:Elävät henkilöt
American Hi-Fi (albumi)

American Hi-Fi on samannimisen yhtyeen ensimmäinen levy. Se sisältää hitin "Flavor of the Weak". == Kappaleet == # # # # # # # # # # # # # == Arvostelut == * Allmusic: Allmusic review * Rolling Stone: Rolling Stone == Lähteet == Luokka:Vuoden 2001 esikoisalbumit Luokka:Yhdysvaltalaiset pop rock -albumit Luokka:Yhdysvaltalaiset alternative rock -albumit Luokka:Bob Rockin tuottamat albumit
Broadcasters

right|thumb|250px|Broadcastersin tunnus Broadcasters oli suomalainen tuotantoyhtiö. Se on tuottanut monia suosittuja ohjelmia, esimerkiksi vuodesta 2006 alkaen esitettyä Tanssii tähtien kanssa -ohjelmaa. Broadcasters omisti Media-Active Oy:n, joka tuotti useita ohjelmia 1990-luvulla. Nimen käyttö kuitenkin lopetettiin ja sillä julkaistut ohjelmat julkaistiin jatkossa Broadcastersin nimellä. Broadcasters omisti myös Intervisio-tuotantoyhtiön yhdessä MTV:n kanssa. Broadcastersin perustivat vuonna 1990 Saku Tuominen ja Juha Tynkkynen, jotka toimivat myös yhtiön vastaavina tuottajina. Molemmat jättivät yrityksen vuonna 2009. Yhtiön toimitusjohtajana toimii Teea Hyytiä, joka toimi aikaisemmin Jarowskij Suomi Oy:n toimitusjohtajana. Broadcastersin liikevaihto vuonna 2000 oli 3 miljoonaa euroa. OPM 10:2002, isbn: 952-442-415-0, 8.4.2002, sivu 25, Televisiotuotanto digitalisoinnin aikakaudella -tutkijapuheenvuoro digitelevisiosta. Monet Broadcastersin ohjelmista perustuvat ulkomaisiin formaatteihin. Alkuperäisistä ohjelmaformaateista Far Out, Tilt.tv ja W-tyyli on myyty myös ulkomaille. Keväällä 2005 ruotsalainen Zodiak Television osti Broadcastersin. Zodiakin yhdistyttyä Banijay Entertainmentin kanssa Broadcasters-nimen käytöstä luovuttiin vuonna 2016, ja ohjelmatuotanto jatkui nimellä Banijay Finland. Broadcastersin logo on myös tunnettu. Siinä kaksi valokeilaa muodostaa sydämen, savu nousee ja nainen nauraa. Nauruäänen on esittänyt Minna von Reiche. == Ohjelmia == * All Stars * Far Out * Frank Pappa Show * Giljotiini * Huuma * Hyvät, pahat ja rumat * K-70 * Kokkisota * Maailman ympäri * Mahdoton tehtävä * Mediapeli * Nevada * NoTV * Popstars 2 * SF-studio * Sillä silmällä * Suomen parhaat * Suomen Robinson * Talo Espanjassa * Talo Italiassa * Tanssii tähtien kanssa * Tupla tai kuitti * Uutisvuoto * Vain elämää * W-tyyli * Äidit ja tyttäret === Media-Activen ohjelmia === * Isänmaan toivot (1998) * Noutajat.net * Popstars * Tilt * Verkossa === The End Productionin ohjelmia === * Divaani === Intervision ohjelmia === * Ruokala (aikaisemmin Ruokala.com ja Ruokala.tv) * Staraoke (voitti ensimmäisenä suomalaisohjelmana Emmyn - valittiin parhaaksi vuorovaikutteiseksi ohjelmaksi, myytiin 2009 Cartoon Networkille näytettäväksi 6 Euroopan maassa Suomen tv-historian suurimmassa formaatti-kaupassa) * Tilt.tv == Lähteet == == Aiheesta muualla == * Broadcastersin viralliset sivut Web Archivessa * Zodiak Television YTJ - Yritys- ja yhteisötietojärjestelmässä. Luokka:Entiset suomalaiset televisiotuotantoyhtiöt
Näkymätön mies (televisiosarja 2000–2002)

Näkymätön mies () on Yhdysvalloissa vuosina 2000–2002 tuotettu televisiosarja. Sarjan pääroolia, entistä murtovarasta Darien Fawkesia, esitti Vincent Ventresca. Fawkes muuttuu näkymättömäksi päähänsä asennetun ”elohopearauhasen” ansiosta. Sarjaa tehtiin kaksi tuotantokautta, yhteensä 46 jaksoa. Sarjan alkuperäisidea perustui H. G. Wellsin romaaniin Näkymätön mies. == Katso myös == * Näkymätön mies (televisiosarja 1975–1976) == Lähteet == == Aiheesta muualla == * * * Luokka:2000-vuosikymmenen yhdysvaltalaiset scifi-sarjat Luokka:Syfyn televisio-ohjelmat Luokka:Televisiosarjat vakoilusta
Bujumburan kansainvälinen lentoasema

Bujumburan kansainvälinen lentoasema on lentoasema Bujumburassa, Burundin pääkaupungissa. Vuonna 2008 lentoaseman kautta kulki noin 120 000 matkustajaa. == Lähteet == == Aiheesta muualla == * Perustiedot World Aero Datasta * Kartta Multimapista * Satelliittikuva TerraServeristä Luokka:Bujumbura Luokka:Burundin lentoasemat Luokka:Burundin rakennukset ja rakennelmat
F-Zero

F-Zero on futuristinen kilpa-ajopeli, joka julkaistiin Super Nintendo Entertainment Systemille Japanissa vuonna 1990. Pelin suosio johti useisiin jatko-osiin käsikonsoleille, kotikonsoleille sekä pelihalleille. Peli oli konsolinsa ensimmäinen julkaisu Super Mario Worldin jälkeen. F-Zero oli ensimmäinen SNES-peli, joka käytti hyväkseen SNES:n Mode 7 -ominaisuutta, joka mahdollisti rotaatio- ja skaalausefektin. F-Zero käytti sitä hyväkseen simuloidakseen 3D-ympäristöjä. == Aiheesta muualla == * Luokka:Super Nintendo Entertainment System -pelit Luokka:Ajopelit Luokka:Vuoden 1990 videopelit
Spysheriff

Spysheriff on haittaohjelma, joka on naamioitu näyttämään vakoiluohjelmien poisto-ohjelmalta. Se pystyy aiheuttamaan tietokoneelle ei-toivottuja muutoksia ja vaikeasti poistettavia ongelmia. == Spyseriffin aiheuttamia ongelmia == *Spysheriff-ohjelman poistoyritykset ovat olleet usein kertoman mukaan epäonnistuneita, koska jos osakin Spysheriff-ohjelman osista on jäljellä, se pystyy asentamaan itsensä uudelleen tietokoneelle. *Ohjelma vaihtaa työpöydän taustakuvan englanninkieliseksi varoitukseksi tietokoneella olevista vakoiluohjelmista (riippumatta siitä onko koneella mitään muita haittaohjelmia Spysheriffin lisäksi). Taustakuvaa ei pysty vaihtamaan. == Spysheriff-klooneja == Spysheriffin kehittänyt yhtiö on huomannut ihmisten tulleen tietoisiksi Spysheriffin todellisesta luonteesta ja onkin kehittänyt erinimisiä ja erinäköisiä Spysheriff-klooneja, joilla on kuitenkin sama käyttöliittymä ja toimintatapa. Alla on luettelo klooneista: *Pest Trap *SpywareNo *SpyDemolisher *SpyFalcon *BraveSentry ==Poistaminen== Sovelluksen poistaminen onnistuu esimerkiksi seuraavasti: *Otetaan loki tapahtumasta esim. HijackThis- tai OTL (OldTimer's ListIt) -sovellusten avulla * Mennään jollekin alan foorumeista, esimerkiksi Virustorjunta.net, tehdään uusi aihe ongelmasta ja odotetaan ohjeita. Luokka:Haittaohjelmat
Tyrnävän kirkko

Tyrnävän kirkko on Tyrnävän seurakunnan kirkko, joka sijaitsee Tyrnävän kirkonkylässä. Puisen uusgotiikkaa edustavan kirkon on suunnitellut Oulun lääninarkkitehti F. W. Lüchow. Muodoltaan se on päätytornillinen pitkäkirkko, jonka torni on länsipäädyssä. Istumapaikkoja sillä on 750 ja pinta-alaa 300 neliömetriä. Kirkon rakennustyöt aloitettiin 1873 ja kirkkoherra Samuel Strömmer vihki kirkon käyttöön 2. lokakuuta 1881. Tyrnävän seurakunta sai Limingan seurakunnan kappelin oikeudet vuonna 1655. Itsenäiseksi seurakunnaksi Tyrnävä pääsi vuonna 1889. Seurakunnalle kuuluu myös Temmeksen kirkko. Alttaritaulun "Paimenten kumarrus" on maalannut taidemaalari T.G. Tuhkanen vuonna 1907. Kaksi kelloa ovat vuosilta 1727 ja 1908. == Aiemmat kirkot == Tyrnävän ensimmäinen kirkko lienee rakennettu maaherra Erik Soopiin toimikaudella vuosina 1644–1648. Kun tyrnäväläiset saivat kappeliseurakunnan oikeudet alettiin varsin pian rakentaa uutta kirkkoa vanhan paikalle. Vuonna 1670 valmistunut länsitornillinen tukipilarikirkko on ollut hyvin samantyylinen kuin samoihin aikoihin rakennettu naapuripitäjän Kempeleen kirkko. Rakentajina lienevät olleet Kempeleen kirkon rakentaja Matti Härmä sekä Pietari ja Matti Suorsa. Myös kirkon kellotapuli on valmistunut samaan aikaan. Tämä kellotapuli myytiin huutokaupalla vuonna 1769. Sen tilalle oli kiiminkiläinen Heikki Väänänen rakentanut uuden tapulin jo 1762. Vanha kirkko paloi tuhopoltossa 24. marraskuuta 1865. == Lähteet == == Aiheesta muualla == * * Tyrnävän seurakunta Luokka:Pohjois-Pohjanmaan kirkkorakennukset Luokka:Tyrnävän rakennukset ja rakennelmat Luokka:Suomen puiset pitkäkirkot Luokka:Suomen 1870-luvulla rakennetut kirkot
Terassidynamiikka

Terassidynamiikalla tarkoitetaan forten ja pianon vuorottelua orkesterin ja solistiryhmän välillä. Menetelmä oli suuresti käytössä barokin aikakauden soitinkonsertoissa. Terassidynamiikalla onnistuttiin lisäämään teosten dramatiikkaa ja ilmaisuvoimaa, sekä solisti tai solistit saatiin paremmin esiin. Ilmiön huomaa helposti esimerkiksi urkujen tai cembalon rekisterinvaihdoksissa. Terassidynamiikkaa käytettiin myös pienimuotoisessa soolosoitinmusiikissa, kuten lukuisissa J. S. Bachin ja Telemannin pianokappaleissa. Luokka:Musiikin teoria
Steve Gadd

Steve Gadd (s. 9. huhtikuuta 1945 Rochester, New York) on yhdysvaltalainen rumpali. Hänet tunnetaan yhteistyöstään Paul Simonin, Steely Danin, Joe Cockerin, Bob Jamesin, Chick Corean, Eric Claptonin, ja monien muiden jazz- ja pop-muusikoiden kanssa. Gadd aloitti rummunsoiton seitsemänvuotiaana ja 11-vuotiaana pääsi jo soittamaan trumpetisti Dizzy Gillespien kanssahttps://rochistory.wordpress.com/2018/04/26/different-drum-the- rochester-roots-of-steve-gadd/. High Schoolin jälkeen Gadd opiskeli Manhattan School of Musicissa kaksi vuotta, minkä jälkeen siirtyi Eastman School of Musicin Rochesteriin. Tuolloin hän soitti muiden nuorten ja lupaavien jazz- muusikoiden kanssa. Opintojen jälkeen Gadd soitti usein Chuck Mangionen yhtyeessä. Armeijan jälkeen Gadd perusti lyhytaikaisen kvartetin, jonka hajottua 1973 hän aloitti studiomuusikon uransa. 1970- ja 1980-lukujen aikana hän osallistui myös kiertueisiin eri artistien kanssa, vaikka suosikin usein studiouraa kiertueiden kustannuksella. 1970-luvun loppuun mennessä Gaddista oli tullut kysytty rumpali. ==Esimerkkejä levytyksistä== *Chick Corea **Three Quartets (1981) **Friends (1978) **My Spanish Heart (1976) *Steely Dan **Aja (nimikappale) **Gaucho (kappaleet Glamour Profession, My Rival, Third World Man) *Simon & Garfunkel ** Concert In Central Park *Paul Simon ** One Trick Pony ** Still Crazy After All These Years ** Hearts and Bones ** You're the One ** Paul Simon's Concert In The Park August 15, 1991 *Steps ** Smokin' In The Pit *George Benson ** Bad Benson *Eric Clapton ** Live At Hyde Park (DVD) ** Pilgrim ** Reptile ** Riding With The King ** One More Car One More Rider ** Sessions for Robert J. ** Back Home *James Brown ** Black Caesar *Al Jarreau ** Tenderness *Rickie Lee Jones ** Rickie Lee Jones ** Pirates *Chuck Mangione ** Live *Michel Petrucciani ** Live In Tokyo *Al Di Meola ** Casino *Lee Ritenour ** Feel the Night (French Roast) ==Lähteet== ==Aiheesta muualla== *Steve Gadd at Drummerworld - videonäytteitä. Luokka:Yhdysvaltalaiset jazzrumpalit Luokka:Vuonna 1945 syntyneet Luokka:Elävät henkilöt Luokka:Yhdysvaltalaiset sessiomuusikot
Olimpiada Ivanova

Olimpiada Vladimirovna Ivanova (, s. 26. elokuuta 1970 Munsjuty, Tšuvassia) on venäläinen kävelijä ja nelinkertainen arvokisamitalisti. Hän keskittyy pääasiassa 20 kilometrin matkalle. Ensimmäisen kerran Ivanova ylsi kansainvälisten kisojen palkintosijoille vuoden 1997 kävelyn maailmancupissa Podebradyssä sijoituttuaan 10 kilometrillä toiseksi. Ensimmäisen suurvoittonsa Ivanova käveli vuonna 2001 kävelyn Euroopan cupista 20 kilometrin matkalta. Samana vuonna hän voitti kultaa Edmontonin MM-kisoista silloisella maailman kaikkien aikojen parhaalla ajalla 1.27.48. Seuraavana vuonna hän voitti Euroopan mestaruuden Münchenin kisoissa ajalla 1.26.42. Samana vuonna maailmancupissa Torinossa hän oli toinen. 2004 Ateenan olympialaisissa Ivanova käveli hopealle ajalla 1.29.16 voiton mentyä neljän sekunnin erolla Athanasia Tsumelekalle. Vuotta myöhemmin Helsingin MM-kisoissa hän voitti kultaa ME- ajalla 1.25.41. ==Aiheesta muualla== * Luokka:Venäläiset kävelijät Luokka:Venäläiset olympiamitalistit Luokka:Vuonna 1970 syntyneet Luokka:Elävät henkilöt
Suomen Unicef

Suomen Unicef ry eli Suomen Unicef -yhdistys perustettiin vuonna 1967. Se on yksi Unicefin 34 kansallisesta komiteasta. Suomen Unicefin pääsihteerinä toimii Annina Tanhuanpää. Yhdistyksen hallituksessa on yhdeksän jäsentä ja puheenjohtajana toimii Miimu Airaksinen. Suomen Unicefin tehtävä on edistää lapsen oikeuksien toteutumista keräämällä varoja Unicefin pitkäkestoisiin kehitysohjelmiin ja hätäapuun sekä tiedottamalla lapsen oikeuksista ja maailman lasten tilanteesta suomalaisille. Suurin osa kerätyistä varoista kohdistuu Lastenrahastoon, josta ne suunnataan heikoimmassa asemassa olevien lasten auttamiseen kaikkialla maailmassa. Hätäavun lisäksi Suomen Unicef kerää varoja omiin nimikko-ohjelmiinsa. Vuonna 2019 nimikko-ohjelmia on seuraavissa maissa: Vietnam, Kenia, Intia, Nepal ja Bolivia. Lisäksi Suomen Unicef osallistuu kansainväliseen koulutuksen parantamiseen tähtäävään Schools for Asia ja Schools for Africa -kampanjaan, jonka toimii 11 Aasian ja Afrikan maassa. Unicef julkaisee säännöllisin väliajoin raportteja toiminnastaan ja edistymisestään kehitysapuohjelmissa. Suomen Unicef välittää raporttien informaatiota eteenpäin tiedotteissa ja tiedotustilaisuuksissa sekä ylläpitää nettisivuja, sosiaalisen median kanavia ja julkaisee lehteä omasta toiminnastaan. Suomen Unicef tekee yhteistyötä eri ministeriöiden ja järjestöjen kanssa sekä seuraa Yhdistyneiden kansakuntien lapsen oikeuksien sopimuksen toteutumista Suomessa. ==Lapsen oikeuksien sopimuksen määräaikaisraportit== Suomen Unicef osallistuu lapsen oikeuksien sopimuksen määräaikaisraportointiin. Suomen kolmas määräaikaisraportti sopimusta koskien käsiteltiin YK:n Lapsen oikeuksien komiteassa syyskuussa 2005. ==Katso myös== * Lastensuojelun keskusliitto * Ensi- ja turvakotien liitto * Lapsi 2000 * Pelastakaa Lapset == Lähteet == ==Aiheesta muualla== * Suomen Unicefin kotisivu * Suomen Unicefin henkilökunta * Suomen Unicefin Facebook-sivu * Suomen Unicefin Twitter * Suomen Unicefin Youtube-kanava Luokka:Lastensuojelu Suomessa Luokka:Suomalaiset kehitysyhteistyöjärjestöt Luokka:Yhdistyneet kansakunnat
AlphaDream

Alphadream Corporation, Ltd. () oli Tokiossa sijaitseva japanilainen videopelejä kehittävä yritys, joka perustettiin vuonna 2001. Nintendon toisen osapuolen tuottajana AlphaDream on kehittänyt pelejä Game Boy Colorille, Game Boy Advancelle ja Nintendo DS:lle. Yhtiö ajautui konkurssiin lokakuussa 2019. ==Pelit== ===Game Boy Color=== *Koto Battle: Tengai no Moribito (Vain Japanissa) ===Game Boy Advance=== *Tomato Adventure (Vain Japanissa) *Mario & Luigi: Superstar Saga *Hamtaro: Rainbow Rescue (Vain Japanissa ja Euroopassa) *Hamtaro: Ham-Ham Games ===Nintendo DS=== *Mario & Luigi: Partners in Time *Hi! HamTaro Ham-Ham Challenge *Tottoko Hamutaro Haai! Hamu-Chans no Hamu Hamu Challenge! Atsumare Haai! (Vain Japanissa) *Mario & Luigi: Bowser's Inside Story *PostPet DS (Vain Japanissa) ===Nintendo 3DS=== *Mario & Luigi: Dream Team Bros. *Mario & Luigi: Paper Jam Bros. ==Lähteet== == Aiheesta muualla == * Profiili MobyGamesissä Luokka:Japanilaiset videopeliyritykset Luokka:Toimintansa lopettaneet pelitalot
Taisto Ahtola

Taisto Olavi Ahtola (27. huhtikuuta 1917 Pori – 13. elokuuta 2000 Hämeenlinna) oli suomalainen taidemaalari ja Hämeenlinnan taidemuseon pitkäaikainen intendentti. ==Henkilöhistoria== Ahtolan vanhemmat olivat rautatieläinen Otto Sigurd Ahtola ja Tekla Elina Nordström ja puoliso vuodesta 1942 taidemaalari Rakel Elina Koskinen. Heidän lapsiaan olivat liiketaloustieteen professori Olli Ahtola, taidehistorioitsija Leena Ahtola-Moorhouse ja ekonomisti Juha Ahtola.Kuka kukin on 1978, s. 32 Runeberg.org. Ahtola valmistui kansakoulunopettajaksi vuonna 1941 ja toimi opettajana Huittisissa 1944–1950 ja Hämeenlinnassa kansalaiskoulun opettajana 1950–1953. Hän toimi myös Hämeenlinnan taidemuseon perustamisen ja rakentamisen primus motorina ja museon pitkäaikaisena johtajana ja intendenttinäProfessori Taisto Ahtola kuoli MTV3 15.8.2000. Ahtola sai Pro Finlandia -mitalin 1967 ja professorin arvonimen vuonna 1974. ==Taiteellinen tuotanto== thumb|Tyrjän taistelun muistomerkki, 1991, Parikkala. Ahtola piti ensimmäisen näyttelynsä Raumalla vuonna 1948. Näyttelyura jatkui 1980-luvulle asti. Hän oli mukana myös Purnu- ryhmän näyttelyissä 1967–1987 ja Sysmän Suvi-Pinxssä. Ahtola maalasi 1950-luvulla väriekspressionistisia teoksia. 1960-luvulla hän kuvasi kokemuksiaan sotavuosista synkillä töillä. 1970-luvulta alkaen hänen töissään on ollut paljon ihmishahmoja. == Lähteet == == Aiheesta muualla == * Ahtola Kansallisbiografiassa * Luokka:Suomalaiset taidemaalarit Luokka:Suomalaiset opettajat Luokka:Pro Finlandia -palkitut Luokka:Suomalaiset professorin arvonimen saaneet Luokka:Vuonna 1917 syntyneet Luokka:Vuonna 2000 kuolleet
Päivi Akonpelto

Päivi Elina Akonpelto (s. 26. toukokuuta 1967 Uurainen)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 106. on suomalainen näyttelijä. Hänet on palkittu parhaan naispääosan Jussilla roolistaan vuoden 1995 elokuvassa Suolaista ja makeaa, ehdolla hän on ollut myös roolistaan Säädyllisessä murhenäytelmässä (1998). Akonpelto on näytellyt noin kolmessakymmenessä Suomen Kansallisteatterin tuotannossa vuodesta 1990 alkaen.Päivi Akonpelto, Ilona-esitystietokanta, Teatterin tiedotuskeskus, viitattu 18.12.2014. == Osittainen filmografia == * Juhannustarinoita * Postimies Pate (2001–2010) - naisääniä (ääni) * Suolaista ja makeaa (1995) * Liljankukka (1997) – Kristiina Simanen * Säädyllinen murhenäytelmä (1998) – Elisabeth * Parhaat vuodet (2002) – Ada Karvala * Heinähattu ja Vilttitossu (2002) – Halise Alibullen * Sänky (2003) – Toimittaja * Muumipappa ja meri (Kansallisteatteri) 2007 – Pikku Myy ==Lähteet== == Aiheesta muualla == * Luokka:Suomalaiset näyttelijät Luokka:Jussi-palkinnon saajat Luokka:Vuonna 1967 syntyneet Luokka:Elävät henkilöt
Darren Campbell

Darren Campbell (s. 12. syyskuuta 1973 Manchester, Englanti) on englantilainen yleisurheilija. Darren aloitti uransa voittamalla nuorten Euroopan-mestaruuden 100 sekä 200 metrillä vuonna 1991 Thessalonikissa, Kreikassa. Seuraavana vuonna nuorten maailmanmestaruuskilpailuissa hän voitti molemmilla matkoilla hopeaa Ato Boldonin takana. Euroopan-mestaruuskilpailuissa 1998 Campbell voitti kultaa sadalla metrillä ja pikaviestissä Ison-Britannian joukkueessa. Sydneyn olympialaisissa 2000 hän voitti hopeaa 200 metrillä. Vuonna 2004 Ateenassa hän voitti olympiakultaa 4 x 100 metrin viestijuoksussa. He voittivat toiseksi tulleen Yhdysvaltain joukkueen 1 sadasosasekunnilla kauden parhaalla tuloksella 38,07. Göteborgin EM-kilpailuissa 2006 Campbell voitti kultaa pikaviestissä. Pian kisojen jälkeen elokuussa 2006 hän ilmoitti lopettavansa uransa. ==Henkilökohtaiset ennätykset== *50 m: 5,77 (1999) *60 m: 6,59 (2003) *100 m: 10,04 (1998) *150 m: 15,47 (1997) *200 m: 20,13 (2000) == Lähteet== * Luokka:Brittiläiset pikajuoksijat Luokka:Brittiläiset olympiavoittajat Luokka:Vuonna 1973 syntyneet Luokka:Elävät henkilöt
Tomi Einonen

Tomi Einonen (s. 17. huhtikuuta 1970 Eura) on suomalainen toimittaja. Hän on työskennellyt huhtikuusta 2018 lähtien MTV Uutisten vastaavana päätoimittajana ja Mediahub Helsingin toimitusjohtajana. Einonen on työskennellyt MTV3:n uutistoimituksessa vuodesta 1999 muun muassa toimittajana ja uutisankkurina. Einonen on työskennellyt aiemmin Yleisradion Poliisi-TV:ssä. Hän on myös ohjannut Pohjantähden alla -sarjassa vuonna 1999 esitetyt ohjelmat Yön turvaajat ja Katulamppu keskellä merta. Einosen aviopuoliso on Yleisradion uutistoimittaja Piia Pasanen ja pariskunnalla on kaksi lasta. == Lähteet == * Tomi Einonen nimitetty MTV Uutisten toimituspäälliköksi MTVUutiset.fi 21.10.2014. === Viitteet === Luokka:Vuonna 1970 syntyneet Luokka:Elävät henkilöt Luokka:Suomalaiset toimittajat
László Kubala

László Kubala Stecz (10. kesäkuuta 1927 Budapest, Unkari – 17. toukokuuta 2002 Barcelona, Espanja) oli syntyperältään slovakialais-unkarilainen jalkapalloilija ja jalkapallovalmentaja. Kubala oli pelipaikaltaan hyökkääjä ja edusti urallaan muun muassa Ferencvárosia, Slovan Bratislavaa, Vasasia, Barcelonaa ja Españolia. Pisimpään, vuodet 1951–1961, hän edusti espanjalaista Barcelonaa, jossa hän teki pelaamassaan 345 ottelussa 274 maalia kaikki kilpailut mukaan lukien ja voitti useita mestaruuksia. Kubalaa on pidetty Barcelonan historian parhaana pelaajana. Hän muodosti joukkueen tehokkaan hyökkäyslinjan Basoran, Césarin, Manchónin ja Morenon kanssa. Hän pelasi myös Tšekkoslovakian, Unkarin ja Espanjan maajoukkueissa. Pelaajauransa jälkeen Kubala siirtyi valmentajaksi ja luotsasi useita seurajoukkueita pääasiassa Espanjassa. Vuodet 1969–1980 hän toimi Espanjan maajoukkueen valmentajana ja johdatti joukkueen vuoden 1978 MM-kilpailuihin ja 1980 EM-kilpailuihin. László on Kubalan etunimen unkarinkielinen muoto. Nimi esiintyy maasta ja kielestä riippuen yleisesti myös muodoissa Ladislav, Ladislao ja Ladislau. Monimuotoiset sukujuuret omannut Kubala piti itseään kosmopoliittina. == Saavutukset pelaajana == Barcelona * Inter-Cities Fairs Cup: 1958, 1960 * Copa Latina: 1952 * Primera División: 1952, 1953, 1959, 1960 * Copa del Generalísimo: 1951, 1952, 1953, 1957, 1959 * Copa Eva Duerta: 1952, 1953 == Lähteet == == Aiheesta muualla == * FC Barcelona: Legendary players * FC Barcelona: Managers * LFP: Jugadores * LFP: Entrenadores * Fútbol en la Red: Jugadores de la Selección * Fútbol en la Red: Entrenadores de la Selección Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Slovakialaiset jalkapalloilijat Luokka:Unkarilaiset jalkapalloilijat Luokka:Vuonna 1927 syntyneet Luokka:Vuonna 2002 kuolleet
Michelle Wie

Michelle Sung Wie West (, s. 11. lokakuuta 1989) on yhdysvaltalainen golfinpelaaja. Hän voitti ammattilaisurallaan vuosina 2005–2023 yhden naisten major-turnauksen, Yhdysvaltain avoimet 2014. == Varhaisvuodet == Wie syntyi Honolulussa Havaijilla amerikankorealaiseen maahanmuuttajaperheeseen ja alkoi pelata golfia nelivuotiaana. Kymmenvuotiaana hän teki oman henkilökohtaisen lyöntipeliennätyksensä 64, 18-reikäisellä Olomana Golf Links -kentällä, joka on Havaijin suosituin links-tyylinen golfkenttä. Samana vuonna hänestä tuli nuorin golfaaja, joka oli päässyt USGA:n amatöörikilpailuun. Samalla hän eteni naisten U.S Amateur Public Links -reikäpeliotteluun isoäitinsä mailoilla pelaten. == Amatöörivuodet 2002–2004 == Wie voitti vuonna 2002 Havaijin avoimen lyöntipelikisan kolmentoista lyönnin erolla toiseksi tulleeseen Cindy Rarickiin. Hänestä tuli myös nuorin LPGA:n kisaan selviytynyt nainen, sillä hän pelasi Takejufi Classicissa kaksi kierrosta, mutta ei selvinnyt kolmannelle kierrokselle. Vuonna 2003 Wiestä tuli nuorin pelaaja, joka on selvinnyt karsintarajan yli LPGA:n kilpailussa. Muutama kuukausi sen jälkeen hän voitti historiallisesti Women's Amateur Public Links -kilpailun ja teki uuden ennätyksen ollessaan nuorin minkään USGA:n järjestämän aikuisten kilpailun voittaja. Vuonna 2004 Wiesta tuli neljäs nainen, joka on koskaan osallistunut miesten joukossa PGA-kilpailuun. Hän pelasi 72–68 (par 70) ja jäi yhden lyönnin päähän loppukierroksen karsintarajan ylittämisestä. Vuonna 2003 Wie nimettiin Yhdysvaltain joukkueeseen Curtis Cupiin ja hänestä tuli nuorin pelaaja Yhdysvaltain joukkueen pelaajana. Jos Wie olisi ollut ammattilainen jo vuonna 2004, hän olisi ansainnut 250 000 dollaria voitoistaan. == Ammattilaisura == Wie oli jo pitkään kerännyt huomiota sekä pituutensa (185 cm) että pitkien draiviensa vuoksi. Wien avauslyöntien keskiarvot olivat 16-vuotiaana noin 255 metrin luokkaa. Wie aloitti kautensa vuonna 2005 osallistumalla jälleen PGA:n Sony Openiin Havaijilla, mutta pääsemättä taaskaan loppukierroksen karsintarajan yli. Sen jälkeen hän kilpaili taas LPGA:lla sijoittuen toiseksi SBS Openissa Turtle Bayssa. Sinä samaisena kesäkuuna hän sijoittui toiseksi LPGA Championship -kilpailussa. U. S. Women's Openissa, Wie oli kolmen kierroksen jälkeen jaetulla kolmannella sijalla, mutta viimeisen kierroksen tulos 82 pudotti hänet jaetulle 23. sijalle. Viikko sen jälkeen Wie yritti taas päästä miesten kilpailun loppukierroksen karsintarajan yli, mutta jäi tällä kertaa kahden lyönnin päähän. Wie osallistui PGA-kiertueella kutsupelaajana kaikkiaan kahdeksaan kilpailuun selviytymättä jatkokierroksille kertaakaan. Vuonna 2006 Time-lehti valitsi Wien ”niiden 100 henkilön joukkoon, jotka muokkaavat maailmaamme”. Wie voitti ensimmäinen ammattilaisturnauksensa Meksikossa marraskuussa 2009. Wie ilmoitti vuonna 2023 lopettavansa ammattilaisuransa. == Lähteet == ==Aiheesta muualla== *Miss Michelle Wie - uutisia, kuvia, artikkeleita *PGA Tour - tietoja PGA- kiertueen sivuilta *808 Golf, havaijilainen golfsivusto Luokka:Yhdysvaltalaiset golfaajat Luokka:Vuonna 1989 syntyneet Luokka:Elävät henkilöt
Bileam

Bileam esiintyy Raamatussa, sen 4. Mooseksen kirjan 22–24 luvuissa sekä muutamissa muissa tekstikohdissa. Bileam oli Beorin poika. Bileam oli kuninkaan palvelija. Moabilaisten kuningas Balak Zipporin poika luotti Bileamin voimiin ja halusi, että Bileam kiroaisi Israelin kansan. Bileam neuvotteli moneen otteeseen Balakin miesten kanssa ja sen jälkeen itse Balakin kanssa. Matkalla Balakin luo Bileamin aasi poikkesi tieltä kolme kertaa ja joka kerralla Bileam löi aasiansa. Kolmannen kerran jälkeen enkeli ilmestyi hänelle. Bileam teki Balakin kanssa kolmesti seitsemän uhrialttaria, mutta siunasikin israelilaiset. Lopulta neuvottelut Balakin ja Bileamin välillä raukesivat tyhjiin ja molemmat lähtivät omiin suuntiinsa. Bileam kuoli israelilaisen sotilaan miekaniskuun. ==Bileamin merkitys== Ihmistä voidaan verrata Bileamiin kun hän tekee asioita omien ajatustensa mukaan kuuntelematta selvää järjen puhetta luullen sitä tyhmyydeksi. Luokka:Neljännen Mooseksen kirjan henkilöt
Sydney Penny

Sydney Penny (s. 7. elokuuta 1971 Nashville, Tennessee) on yhdysvaltalainen näyttelijä. Hän on naimisissa Robert Powersin kanssa. == Televisioura == * Kohtalokas liitto – Georgia * Santa Barbara – B. J. Walker Lockridge * All My Children – Julia Santos Keefer * Okalinnut – Meggie Cleary (nuorempi) * Sunset Beach – Meg Cummings * Beverly Hills 90210 – Josie Oliver * Kauniit ja rohkeat – Samantha Kelly * Pale Rider/Kalpea ratsastaja USA 1985 - Megan Wheeler Luokka:Yhdysvaltalaiset näyttelijät Luokka:Vuonna 1971 syntyneet Luokka:Elävät henkilöt